La secretària Tècnica de la Comissió relaciona les reclamacions que han tingut entrada des del darrer Ple que va tenir lloc el passat 21 de novembre de 2018 que són les que van del número d'expedient 423/2018 fins el 433/2018, ambdós inclosos, i que es tramitaran de conformitat amb la valoració de les admissions que s'ha dut a terme.
També es comenten les darreres actuacions que s'han dut a terme en el recurs contenciós administratiu 312/2018 interposat per l'Ajuntament de Barcelona i en el 186/2018, interposat per la persona reclamant.
Proposta de resolució de correcció d'errors materials de la Resolució 256/2018, de 10 de setembre, relativa a la Reclamació 191/2018
La senyora Elisabet Samarra, ponent de la Proposta de resolució de correcció d'errors materials de la Resolució 256/2018, de 10 setembre, que estimava la Reclamació 191/2018, i que feia referència a l'accés a informació sobre la relació d'activitats formatives d'un determinat període, exposa que es proposa la correcció dels anys als quals fa referència la informació, atès que l'objecte de la reclamació comprenia el període temporal 2013 al 2017 i l'abast temporal de la informació no va ser objecte de discrepància ni motivava l'oposició a l'accés de l'Ajuntament i en canvi la part resolutiva només mencionava els anys 2014 i 2015.
El senyor Josep Mir proposa esmenes al text de la Proposta que s'incorporaran a la resolució definitiva.
Proposta de resolució d'incident d'execució relatiu a la Reclamació 251/2018, de 14 de setembre.
La senyora Elisabet Samarra, ponent de la Proposta de resolució d'incident d'execució relatiu a la Reclamació 196/2018, exposa que l'Ajuntament de Rubí ha plantejat un incident d'execució en relació amb la informació que ha de ser lliurada en compliment de la Resolució de la Comissió 251/2018, de 14 de setembre, per la qual s'estimava parcialment l'accés a informació per part d'un sindicat relativa la relació de llocs de treball de l'Ajuntament.
La informació que s'ha de lliurar requereix la identificació amb nom i cognoms cadascun dels treballadors i treballadores, la seva ubicació dins la estructura organitzativa, les seves retribucions, especificant tots i cadascun dels complements retributius que constin i percebin, i la formació, titulació i especialització que correspon a cada lloc de treball relacionat.
En fase d'execució s'ha dut a terme el tràmit de trasllat a les persones afectades i com a resultat de la seva realització, seixanta-cinc persones treballadores de la Corporació manifesten la seva oposició a que les seves dades siguin lliurades.
La senyora Elisabet Samarra ha valorat les consideracions formulades i no aprecia cap circumstància que justifiqui l'exclusió de les dades de cap dels treballadors que han manifestat oposició, ja que no expressen cap circumstància rellevant per a la ponderació entre els drets d'accés I a la protecció de dades que es contenia en la Resolució d'aquella reclamació.
Proposta de resolució de finalització de la Reclamació 310/2018 per acord de mediació
El senyor Josep Mir, ponent de la Proposta de resolució de finalització de la Reclamació 310/2018 mitjançant acord de mediació, plantejada contra l'Ajuntament de Barcelona en relació amb informació sobre identificacions policials practicades per la Guàrdia Urbana durant els anys 2016 a 2017, exposa el contingut de l'acord de mediació entre la representació de l'Ajuntament de Barcelona i la representant de l'entitat SOS Racisme, que ha formulat la reclamació que permet finalitzar el procediment de reclamació.
Proposta de resolució de finalització de la Reclamació 349/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 349/2018 per pèrdua d'objecte, interposada contra el Consell Català de l'Esport en relació documentació referent al Centre de Tecnificació Esportiva del Ripollès, exposa els elements de tramitació que duen a la finalització del procediment en què es dona resposta a la informació que sol·licitava la persona reclamant mitjançant un informe emès pel Consell Català de l'Esport sens perjudici que en la fase d'execució es pugui plantejar consideracions per la part reclamant en relació amb la informació que li ha estat subministrada en el marc del procediment de reclamació.
Proposta de resolució de finalització de la Reclamació 350/2018 per pèrdua d'objecte
El senyor Josep Mir, ponent de la Proposta de resolució de finalització per pèrdua d'objecte de la Reclamació 350/2018, plantejada contra l'Ajuntament de Ripoll sobre documentació referent al Centre de Tecnificació Esportiva del Ripollès i relacionada amb la que és objecte del punt anterior de l'ordre del dia, exposa que l'Ajuntament ha donat resposta a la sol·licitud reclamada en el marc del procediment obert davant la Comissió, sense que s'hagin formulat consideracions per la part reclamant en contrari, de manera que s'esvaeix la controvèrsia plantejada.
Proposta de resolució d'estimació de la Reclamació 356/2018
El senyor Josep Mir, ponent de la Proposta de resolució d'estimació de la Reclamació 356/2018 plantejada contra l'Ajuntament de la Bisbal del Penedès i que fa referència a l'accés a l'Informe tècnic de la Inspecció d'Urbanisme i la resolució administrativa generada, si es que s'ha produït, exposa els elements que fonamenten la Proposta d'estimació de la reclamació, així com la manca de col·laboració que ha mostrat l'Ajuntament de la Bisbal del Penedès en la tramitació d'aquest procediment.
Proposta de resolució d'estimació parcial de la Reclamació 357/2018
El senyor Josep Mir, ponent de la Proposta de resolució d'estimació parcial de la Reclamació 357/2018, que s'ha plantejat contra l'Ajuntament de Barcelona i que fa referència a les retribucions de la direcció de diverses entitats de teatre, analitza aquesta Proposta de resolució conjuntament amb les que són objecte dels punts de l'ordre del dia novè, desè i onzè, interposades contra diferents administracions però amb objecte parcialment coincident.
S'analitzen les particularitats dels diferents procediments plantejats per dues persones que tenen la condició de periodistes, que són les Reclamacions 357/2018, 377/2018, 378/2018 i 383/2018, respectivament interposades contra l'Ajuntament de Barcelona, la Diputació de Barcelona i el Departament de Justícia i de Cultura de la Generalitat.
L'Ajuntament de Barcelona, respecte la primera Reclamació, dona una resposta parcial a la sol·licitud d'accés, entre d'altres, informant que havien procedit a derivar la part de la sol·licitud relativa a les retribucions del director del Mercat de les Flors, del director del Museu Nacional d'Art de Catalunya i del director de L'Auditori, a les mateixes institucions.
En relació amb el Centre de Cultura Contemporània de Barcelona, l'Ajuntament respon que és un consorci que depèn de la Diputació i, per tant, convindria que adrecés la seva sol·licitud directament al Consorci o a la Diputació.
En relació amb el Teatre Lliure, el Teatre Tantarantana i la Sala Beckett, l'Ajuntament de Barcelona al·lega que són entitats privades.
És aquesta darrera informació la que és objecte de reclamació davant la GAIP.
El ponent de la resolució argumenta que, en atenció a l'article 3.2 LTAIPBG, el Teatre Lliure, la Sala Beckett i el Teatre Tantarantana, estan obligats a facilitar la informació relativa a dietes, segregades per conceptes i dates, dels seus directors.
Assenyala que les activitats directament relacionades amb la percepció de fons públics, desenvolupades per les entitats afectades per les quatre reclamacions, justifiquen l'accés a informació sobre fons percebuts.
També subratlla que, de conformitat amb l'article 3.4 LTAIPBG, el Teatre Lliure i la Sala Beckett, en percebre ajuts públics anuals per valor de més de 100.000 euros resten subjectes a les obligacions de publicitat activa.
En termes equivalents es resol en relació amb la Reclamació 383/2018 respecte les retribucions i dietes, on també queda inclòs el Teatre Nacional de Catalunya.
És per això que en les dues resolucions es resol que correspon derivar a les fundacions del Teatre Lliure i de la Sala Beckett i al Teatre Nacional la part de la sol·licitud que les afecta directament i que no ha pogut ser lliurada ni per l'Ajuntament ni pel Departament, respectivament, en la seva condició de fundacions del sector públic.
D'altra banda, l'objecte de la Reclamació 378/2018, també fa referència a les retribucions i dietes de la direcció del Teatre Lliure i de la Sala Beckett.
No obstant això, en aquest cas, el senyor Josep Mir exposa que, atès que el contingut de la Reclamació no és coherent amb el contingut de la sol·licitud d'informació pública i, per tant, procedeix desestimar-la.
Finalment, i en relació amb la Reclamació 377/2018, presentada contra la Diputació de Barcelona, sobre retribució i dietes de la direcció del Teatre Lliure, el ponent assenyala que, encara que la Fundació Teatre Lliure no pertany ni depèn de la Diputació de Barcelona, aquesta hauria d'haver derivat la sol·licitud a l'Administració competent.
La senyora Elisabet Samarra formula esmenes a la Proposta de resolució relativa a la Reclamació 357/2018 i la relativa a la 383/2018 que seran introduïdes pel ponent al text definitiu de la resolució.
Proposta de resolució d'estimació parcial de la Reclamació 377/2018
Proposta de resolució d'estimació de la Reclamació 378/2018
Proposta de resolució d'estimació de la Reclamació 383/2018
Proposta de resolució d'estimació de la Reclamació 394/2018
El senyor Josep Mir, ponent de la Proposta de resolució d'estimació de la Reclamació 394/2018 interposada contra la Direcció General de Serveis Penitenciaris del Departament de Justícia i que fa referència a l'accés en format digital a la relació de totes les visites realitzades per autoritats a interns de Lledoners, Puig de les Basses i El Catllar des de l'1 de juliol de 2018 en què es detalli la data de cada visita, la presó visitada, el nom complet i càrrec de la persona que va realitzar la visita, número d'interns per cada visita i persona, sense incloure informació sobre les persones preses visitades, exposa els elements més destacats sobre la naturalesa de la informació sol·licitada i sobre els límits que hi concorren.
La senyora Elisabet Samarra formula una esmena en relació amb el text de la Proposta que serà introduïda pel ponent en la resolució definitiva.
Proposta de resolució de finalització de la Reclamació 413/2018 per pèrdua d'objecte de la reclamació
El senyor Josep Mir, ponent de la Proposta de resolució de finalització de la Reclamació 413/2018 l'Ajuntament de Pallejà per pèrdua sobrevinguda de l'objecte i que fa referència a dades en format reutilitzable del pressupost municipal, exposa que la persona reclamant ha comunicat a la Comissió de forma expressa que les dades requerides li han estat lliurades durant la tramitació del procediment.
14è Proposta de resolució de desestimació de la revisió d'ofici de les Resolucions 48/2018, de 23 de març i 314/2018, de 8 de novembre
El ponent, el senyor Josep Mir, exposa la queixa que ha estat formulada per la part reclamant dels procediments de reclamació 5/2018 i 192/2018 tramitats per la Comissió i els termes que proposa el text de la resolució per la qual es desestima la petició de revisió d'ofici de les resolucions corresponents esmentades.